
1. BENDROSIOS NUOSTATOS
1.1. Kauno rajono savivaldybės biudžetinė įstaiga visuomenės sveikatos biuras (toliau vadinama perkančioji organizacija), įmonės kodas 302351428, Instituto g. 1A, Raudondvaris, Kauno r., telefonas 8 37 20 93 90, rengia konkursą sveikos mitybos mokymų vedimo paslaugoms įsigyti.
1.2.Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme (Žin., 1996, Nr. 84-2000; 2006, Nr. 4-102) (toliau - Viešųjų pirkimų įstatymas).

1.3.Pirkimas vykdomas vadovaujantis Viešųjų pirkimų įstatymu, Kauno rajono savivaldybės biudžetinės įstaigos visuomenės sveikatos biuro direktoriaus 2022-12-30 įsakymu Nr. ĮSS-13 patvirtintu Kauno rajono savivaldybės biudžetinės įstaigos visuomenės sveikatos biuro viešųjų pirkimų organizavimo ir vidaus kontrolės tvarkos aprašu, kitais teisės aktais bei konkurso sąlygomis. 
1.4. Pirkimo dokumentai paskelbti CVP IS priemonėmis.

1.5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

        1.6. Dėl techninės specifikacijos konsultacijų kreiptis į Karoliną Škultinienę, Kauno rajono SBĮ visuomenės sveikatos biuro visuomenės sveikatos stiprinimo specialistę, tel. +37067155409, el. paštas: karolina.samuilyte@kaunorvsb.lt
         1.7. Dėl pirkimo organizavimo tvarkos ir konkurso sąlygų prašome kreiptis į Ritą Gudauskienę, Kauno rajono SBĮ visuomenės sveikatos biuro Bendruomenės sveikatos stiprinimo ir stebėsenos skyriaus vedėją, tel. +37067803834, el.paštas: rita.klimaviciute@kaunorvsb.lt.
2. PIRKIMO OBJEKTAS
         2.1. Pirkimo objektas – sveikos mitybos mokymų paslauga (toliau - paslaugos). Techninė specifikacija pateikiama 3 konkurso sąlygų priede.

2.2. Šis Pirkimas neskaidomas į dalis.
2.3. Tiekėjas privalo pateikti pasiūlymą visai nurodytai pirkimo objekto apimčiai, o siūlomos paslaugos turi atitikti visus Pirkimo sąlygose nurodytus reikalavimus. 
2.4. Techninėje specifikacijoje paslaugų kiekiai yra preliminarūs, perkančioji organizacija paslaugas pirks pagal poreikį ir neįsipareigoja nupirkti viso preliminaraus paslaugų kiekio arba esant poreikiui gali pirkti daugiau.
2.5. Paslaugų teikimo terminas – iki 2026 m. kovo 31 d.

3. TIEKĖJŲ KVALIFIKACIJOS REIKALAVIMAI

         3.1. Tiekėjas, pageidaujantis dalyvauti pirkime, turi atitikti šiuos kvalifikacijos reikalavimus:
1 lentelė. Bendrieji reikalavimai tiekėjų kvalifikacijai

	Eil. 

Nr.
	Kvalifikaciniai reikalavimai
	Kvalifikacinius reikalavimus įrodantys dokumentai

	1. 
	Tiekėjas yra įregistruotas įstatymų nustatyta tvarka ir  turi teisę verstis su pirkimo objektu susijusia veikla.
	Pateikiama tiekėjo (juridinio asmens) registravimo pažymėjimo tinkamai patvirtinta kopija arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas (originalas arba  tinkamai patvirtintos kopijos). 

	2.
	Komandą sudaro ne mažiau kaip 2 specialistai. Vykdytojai turi turėti galiojančias kvalifikacijas:

1. gydytojo dietologo ir 
2. kineziterapeuto arba specialisto, atitinkančio Lietuvos Respublikos sporto įstatymo 11 straipsniu nustatytus reikalavimus.
3. Sveikatai palankaus maisto gaminimo užsiėmimą gali vesti ugdantysis virėjas arba maisto technologas arba gydytojas dietologas.
	 Pateikiamos skanuotos dokumentų (taip pat pažymėjimų/sertifikatų kopijos, patvirtinančios kvalifikaciją) versijos.  Gyvenimo aprašymas ir/arba laisvos formos pažyma patvirtinanti patirtį.
Jei atitinkami dokumentai yra surašyti ir (arba) išduoti kita kalba, kartu turi būti pateiktas tinkamai patvirtintas vertimas į lietuvių kalbą.


3.2. Tiekėjo, neatitinkančio 1 lentelės reikalavimų, pasiūlymas atmetamas.
PASIŪLYMŲ RENGIMAS, PATEIKIMAS, KEITIMAS
4.1. Pirkimo dokumentai pasiūlymui rengti patalpinami CVP IS.
4.2. Tiekėjo pasiūlymas bei kita korespondencija pateikiama lietuvių kalba.

4.3. Pasiūlymą pateikti CVP IS priemonėmis. Pasiūlyme (1 priedas) turi būti nurodyta organizacijos adresas, pareigos, vardai, pavardės, telefonų, faksų numeriai, el. pašto adresai darbuotojų, kurie įgalioti palaikyti ryšį su perkančiąja organizacija ir gauti iš jų su pirkimu susijusią informaciją.

4.4. Pasiūlyme turi būti nurodytas jo galiojimo terminas. Pasiūlymas turi galioti ne trumpiau kaip 90 dienų nuo konkurso pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. 

4.5. Pasiūlymą pateikti iki 2025 m. balandžio 3 d. 10 val. 00 min. Vėliau gauti pasiūlymai nebus priimami. 

4.6.Pasiūlymas turi būti pateiktas 1 egzemplioriumi. 

4.7. Tiekėjas konkurso pasiūlymą privalo pateikti pagal 1 priede pateiktą formą. Pasiūlymą sudaro tiekėjo pateiktų dokumentų visuma. 

4.8. Pasiūlymas perkančiajai organizacijai pateikiamas CVP IS priemonėmis.

4.9.Perkančioji organizacija neatsako už vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. 

4.10.Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna iki pasiūlymų pateikimo termino.

4.11. Tiekėjas kartu su pasiūlymu privalo pateikti Lietuvos Respublikos ūkio ministro 2011 m. rugsėjo 30 d. įsakymu Nr. 4-706 patvirtintos formos Tiekėjo sąžiningumo deklaraciją, patvirtinančią tai, kad tiekėjas nedavė ir neketina duoti perkančiosios organizacijos darbuotojams ar kitų tiekėjų atstovams pinigų, dovanų, nesuteikė jokių paslaugų ar kitokio atlygio už sudarytas ar nesudarytas sąlygas, susijusias su palankiais veiksmais laimėti pirkimus (toliau – Tiekėjo sąžiningumo deklaracija). 
5. PASIŪLYMŲ GALIOJIMO UŽTIKRINIMAS
5.1. Perkančioji organizacija nereikalauja pasiūlymo galiojimo užtikrinimo.

6. SĄLYGŲ PAAIŠKINIMAS IR PATIKSLINIMAS
6.1. Konkurso sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti konkurso sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 1 darbo dienai iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

6.2. Nesibaigus pasiūlymų pateikimo terminui perkančioji organizacija turi teisę savo iniciatyva paaiškinti, patikslinti konkurso sąlygas.

6.3. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti konkurso sąlygas, jeigu jis buvo pateiktas nepasibaigus šių konkurso sąlygų 4.5. punkte nurodytam terminui, arba aiškindama, tikslindama konkurso sąlygas savo iniciatyva, perkančioji organizacija turi paaiškinimus, patikslinimus išsiųsti visiems tiekėjams ne vėliau kaip likus 1 darbo dienai iki pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas perkančioji organizacija atsako ne vėliau kaip per 2 darbo dienas nuo jo gavimo dienos Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.

6.4. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

6.5. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas CVP IS susirašinėjimo priemonėmis. Tiesioginį ryšį su tiekėjais įgaliota palaikyti Rita Gudauskienė.

6.6. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų) ar susitikimo protokolų išrašų (jeigu susitikimai įvyks) pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat išsiunčiami visiems tiekėjams, kuriems buvo pateiktos konkurso sąlygos. 
7. Vokų su pasiūlymais atplėšimo procedūros
7.1.Pasiūlymai bus peržiūrimi 2025 m. balandžio 3 d. 11 val. 00 min. CVP IS priemonėmis. 

7.2. Pasiūlymų peržiūrėjimo procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Pasiūlymai peržiūrimi ir tuo atveju, jei į posėdį neatvyksta pasiūlymus pateikę tiekėjai arba jų įgalioti atstovai.

7.3. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais. Ši informacija pateikiama ir posėdyje nedalyvavusiems, tačiau pageidavimą gauti informaciją raštu pareiškusiems, pasiūlymą pateikusiems tiekėjams.

7.4. Perkančioji organizacija negali atskleisti tiekėjo pasiūlyme esančios konfidencialios informacijos. Tiekėjas privalo nurodyti, kuri jo pasiūlyme pateikta informacija laikoma konfidencialia.

              7.5. Tolesnes pasiūlymų nagrinėjimo, vertinimo ir palyginimo procedūras atlieka Pirkimų organizatorius, tiekėjams ar jų įgaliotiems atstovams nedalyvaujant.

8. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

8.1. Pirkimų organizatorius tikrina tiekėjų pasiūlymuose pateiktų kvalifikacijos duomenų atitiktį konkurso sąlygose nustatytiems minimaliems kvalifikacijos reikalavimams. Jeigu Pirkimų organizatorius nustato, kad tiekėjo pateikti kvalifikacijos duomenys yra neišsamūs arba netikslūs, ji privalo raštu prašyti tiekėjo juos papildyti arba paaiškinti per perkančiosios organizacijos nurodytą terminą. Jeigu perkančiosios organizacijos prašymu tiekėjas nepatikslino pateiktų netikslių ir neišsamių duomenų apie savo kvalifikaciją, perkančioji organizacija atmeta tokį pasiūlymą. 

8.2. Pirkimų organizatorius priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams ir kiekvienam iš jų raštu praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka perkančiosios organizacijos keliamus reikalavimus.

8.3. Iškilus klausimams dėl pasiūlymų turinio ir Pirkimų organizatoriui raštu paprašius, tiekėjai privalo per Pirkimų organizatoriaus nurodytą terminą pateikti raštu papildomus paaiškinimus nekeisdami pasiūlymo esmės. 

8.4. Kai pateiktame pasiūlyme nurodoma neįprastai maža kaina, Pirkimų organizatorius gali pareikalauti pagrįsti siūlomą kainą, o jeigu dalyvis nepateikia tinkamų pasiūlymo kainos pagrįstumo įrodymų, per nurodytą terminą, Pirkimų organizatorius pasiūlymą privalo atmesti. Neįprastai maža kaina – tai pasiūlyta kaina, kuri atitinka bent vieną iš šių sąlygų: yra 30 ir daugiau procentų mažesnė už visų dalyvių, kurių pasiūlymai neatmesti dėl kitų priežasčių, pasiūlytų kainų aritmetinį vidurkį. 
8.5. Tiekėjo pateiktų kvalifikacijos duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai siunčiami perkančiajai organizacijai šių konkurso sąlygų 6.5. punkte nurodytomis CVP IS susirašinėjimo priemonėmis ir susirašinėjimas vykdomas su perkančiosios organizacijos nurodytais asmenimis, įgaliotais palaikyti tiesioginį ryšį su tiekėjais.

8.6. Pirkimų organizatorius atmeta pasiūlymą, jeigu:

1. tiekėjas neatitiko minimalių kvalifikacijos reikalavimų; 

2. tiekėjas pasiūlyme pateikė netikslius ar neišsamius duomenis apie savo kvalifikaciją ir, perkančiajai organizacijai prašant, nepatikslino jų;

3. pasiūlymas neatitiko konkurso sąlygose nustatytų reikalavimų;

               4. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;

5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;

               6. buvo pasiūlyta neįprastai maža kaina ir tiekėjas Pirkimų organizatoriaus prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos.

9. PASIŪLYMŲ VERTINIMAS
              9.1.Perkančiosios organizacijos neatmesti pasiūlymai bus vertinami pagal mažiausią paslaugų kainą.

10. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO
10.1. Išnagrinėjusi, įvertinusi ir palyginusi pateiktus pasiūlymus, Pirkimų organizatorius nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.

10.2. Laimėjusiu pasiūlymas pripažįstamas Viešųjų pirkimų įstatymo bei šių konkurso sąlygų nustatyta tvarka. Perkančioji organizacija, priėmusi sprendimą dėl laimėjusio pasiūlymo, apie šį sprendimą nedelsdama, bet ne vėliau kaip per 3 darbo dienas, praneša kiekvienam pasiūlymą pateikusiam tiekėjui CVP IS priemonėmis. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų 8.6. punkto nuostatas. Tiekėjams, kurių pasiūlymai neįrašyti į šią eilę, kartu su pranešimu apie pasiūlymų eilę pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties (preliminariosios sutarties), minėtame pranešime nurodomos tokio sprendimo priežastys.

10.3. Konkursą laimėjęs tiekėjas privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru raštišku pranešimu arba nurodomas pranešime apie laimėjusį pasiūlymą.

10.4.  Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį, iki nurodyto laiko neatvyksta sudaryti pirkimo sutarties, nepateikia konkurso sąlygose nustatyto pirkimo sutarties įvykdymo užtikrinimo arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

11. PRETENZIJŲ IR SKUNDŲ NAGRINĖJIMO TVARKA
     11.1.Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.

    11.2. Pretenzija pateikiama perkančiajai organizacijai raštu per 5 darbo dienas nuo tos dienos, kurią tiekėjas sužinojo arba turėjo sužinoti apie tariamą teisėtų interesų pažeidimą. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.

    11.3. Perkančioji organizacija, gavusi tiekėjo rašytinę pretenziją, sustabdo pirkimo procedūras, kol ši pretenzija bus išnagrinėta ir priimtas sprendimas. Pirkimo procedūros, gavus Viešųjų pirkimų tarnybos sutikimą, nestabdomos, jeigu jas sustabdžius perkančioji organizacija ar tiekėjas patirtų daug didesnių nuostolių už tuos, kuriuos galėtų patirti pretenziją pateikęs tiekėjas.

    11.4. Perkančioji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną pranešti pretenziją pateikusiam tiekėjui.

    11.5 Jeigu išnagrinėjus pretenziją nebuvo patenkinti tiekėjo reikalavimai ar reikalavimai buvo patenkinti tik iš dalies, ar pretenzija nebuvo išnagrinėta Viešųjų pirkimų įstatymo nustatyta tvarka ir terminais, tiekėjas turi teisę kreiptis į teismą. Ieškinys teismui turi būti pateikiamas per 5 darbo dienas nuo tos dienos, kurią jis sužinojo ar turėjo sužinoti apie pretenzijos išnagrinėjimą perkančiojoje organizacijoje. Jei pretenzija per nustatytą terminą nebuvo išnagrinėta, tiekėjas turi teisę pateikti ieškinį teismui per 5 darbo  dienas nuo tos dienos, kurią pretenzija turėjo būti išnagrinėta. Ieškiniai nagrinėjami Lietuvos Respublikos civilinio proceso (Žin., 2002, Nr. 36-1340) kodekso nustatyta tvarka. Apygardos teismai nagrinėja šias bylas kaip pirmosios instancijos teismai.
12. PIRKIMO SUTARTIES SĄLYGOS
12.1. Perkančioji organizacija pirkimo sutartį siūlo sudaryti tam tiekėjui, kurio pasiūlymas Viešųjų pirkimų įstatymo nustatyta tvarka pripažintas laimėjusiu. 

12.3. Sudaroma pirkimo sutartis turi atitikti laimėjusio tiekėjo pasiūlymą ir šias konkurso sąlygas.
12.4. Paslaugų užsakymų teikimas teikėjui priklauso nuo Perkančiosios organizacijos poreikio ir valios, todėl ji neįsipareigoja teikti teikėjui užsakymų, kad būtų pasiekti visi konkurso sąlygose numatyti punktai. Sutarties galutinė kaina priklausys tik nuo per Sutarties galiojimo laikotarpį įsigytų paslaugų faktiškų kiekių.

12.5. Numatomas sutarties terminas -  iki 2026 m. kovo 31 d.
12.6. Už suteiktas paslaugas apmokama pagal pateiktą PVM sąskaitą faktūrą per 30  dienų.

12.7. Pirkimo sutarties sąlygos sutarties galiojimo laikotarpiu gali būti keičiamos tik raštišku abiejų šalių susitarimu. 

​​​​​​​​​​​​​​​​​​​​​​​​​​​​  __________________________                                                

Konkurso 5 priedas – Pasiūlymo forma
PASIŪLYMAS KAUNO RAJONO SBĮ VISUOMENĖS SVEIKATOS BIURUI
DĖL sveikos MITYBOS MOKYMŲ vedimo paslaugos PIRKIMO 
___________________

(Data)

____________________

(Vieta)

1. Informacija apie tiekėją

	Tiekėjo pavadinimas 

(jeigu dalyvauja tiekėjų grupė, surašomi visi dalyvių pavadinimai)
	

	Tiekėjo adresas

(jeigu dalyvauja tiekėjų grupė, surašomi visi dalyvių adresai)
	

	Tiekėjų grupės narys, atstovaujantis arba vadovaujantis tiekėjų grupei 

(pildoma, jei pasiūlymą teikia tiekėjų grupė)
	

	Už pasiūlymą atsakingo asmens vardas, pavardė
	

	Telefono numeris
	

	Fakso numeris
	

	El. pašto adresas
	


2. Informacija apie ūkio subjektus ir subrangovus (subtiekėjus, subteikėjus)

Subrangovai, subtiekėjai ar subteikėjai ir jiems perduodama vykdyti pirkimo sutarties dalis:

	Eil. Nr.
	Subrangovo, subtiekėjo ar subteikėjo pavadinimas

	Pirkimo objekto dalies, perduodamos vykdyti subrangovui, subtiekėjui ar subteikėjui aprašymas
	Procentas perduodamos vykdyti pirkimo objekto dalies nuo pasiūlymo kainos su PVM (pildoma jei ūkio subjektas vykdys sutartį)

	1. 
	
	
	

	2. 
	
	
	


3. PASIŪLYMO KAINA

Mes siūlome:

	Eil. 

Nr.
	Prekių, paslaugų ar darbų pavadinimas
	Mato vienetas
	Kiekis** 


	Mato vieneto kaina be PVM, Eur
	Viso kiekio kaina be PVM, Eur

	1
	Sveikos mitybos mokymų ciklas
	ciklai
	5
	
	

	
	Iš viso kaina be PVM, Eur
	

	
	 PVM, Eur
	

	
	Iš viso kaina su PVM, Eur
	


Perkančioji organizacija neįsipareigoja įsigyti maksimalios prekių, paslaugų ar darbų apimties. Bendra prekių, paslaugų ar darbų kaina bus naudojama tik pasiūlymų palyginimui.
* Tais atvejais, kai pagal galiojančius teisės aktus tiekėjui nereikia mokėti PVM, šių lentelės skilčių tiekėjas nepildo ir nurodo priežastis, dėl kurių PVM nemokamas:____________________________________________________________________________________________________________________________________________________________________.
Jei suma skaičiais neatitinka sumos nurodytos žodžiais, teisinga laikoma suma žodžiais. 

Į aukščiau nurodytą  kainą  įeina visos išlaidos ir visi mokesčiai ir visos tiekėjo patiriamos su pirkimo sutarties vykdymu susijusios išlaidos.

4. Kita informacija

Kartu su pasiūlymu pateikiami šie dokumentai:
	Eil. Nr.
	Pateiktų dokumentų pavadinimas
	Ar dokumentas konfidencialus?

(Taip / Ne)
	Paaiškinimas, kokia konkreti informacija dokumente yra konfidenciali**

	
	
	
	


** Tiekėjas negali nurodyti, kad visas pasiūlymas yra konfidencialus. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.

Pasirašydamas šį pasiūlymą, tvirtinu, kad:

1. Sutinkame su visomis pirkimo sąlygomis, nustatytomis pirkimo dokumentuose, jų papildymuose, paaiškinimuose.
2. Dokumentų skaitmeninės kopijos ir elektroninėmis priemonėmis pateikti duomenys yra tikri.

3. Sutinkame, jog vadovaujantis Lietuvos Respublikos viešųjų pirkimų įstatymo 86 straipsnio 9 dalimi, laimėjimo atveju, CVP IS būtų paskelbtas pasiūlymas, sudaryta pirkimo sutartis ir jos pakeitimai (jei tokie bus).
4. Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajai organizacijai, kad pirkimo sutartį vykdys tik tokią teisę turintys asmenys.
5. Pasiūlymas galioja iki termino, nustatyto pirkimo dokumentuose.
	
	
	
	    
	
	

	(Tiekėjo arba jo įgalioto asmens pareigų pavadinimas)
	  
	    (Parašas)
	
	       (Vardas ir pavardė)

PATVIRTINTA

Lietuvos Respublikos ūkio ministro 
2011 m. rugsėjo 30 d. įsakymu Nr. 4-706
	     


(Tiekėjo pavadinimas)
TIEKĖJO (JURIDINIO ASMENS, KITOS ORGANIZACIJOS AR JO (JOS) PADALINIO) SĄŽININGUMO DEKLARACIJA
	

	(Data, numeris)

	

	     

	(Vieta)


	            Aš,
	
	,
	

	(tiekėjo vadovo ar jo įgalioto asmens vardas, pavardė)
	

	vadovaujantis (atstovaujantis)
	     
	

	(tiekėjo pavadinimas)
	

	(toliau – ūkio subjektas), kuris (-i) dalyvauja perkančiosios organizacijos atliekamame viešajame pirkime, tvirtinu, kad mano vadovaujamas (atstovaujamas) ūkio subjektas:

1. nedavė ir neketina duoti perkančiosios organizacijos Viešojo pirkimo komisijos nariams, ekspertams, perkančiosios organizacijos (įgaliotosios organizacijos) vadovams, valstybės tarnautojams (darbuotojams) ar kitų tiekėjų atstovams pinigų, dovanų, nesuteikė ir neketina suteikti jokių paslaugų ar kitokio atlygio už sudarytas ar nesudarytas sąlygas, susijusias su palankiais veiksmais laimėti viešąjį pirkimą;

2. nedalyvauja Lietuvos Respublikos konkurencijos įstatymo (Žin., 1999, Nr. 30-856) 5 straipsnyje nurodytuose draudžiamuose susitarimuose ir susitarimuose, pažeidžiančiuose Lietuvos Respublikos viešųjų pirkimų įstatymo (Žin., 1996, Nr. 84-2000; 2006, Nr. 4-102) 3 straipsnyje ar Lietuvos Respublikos viešųjų pirkimų, atliekamų gynybos ir saugumo srityje, įstatymo (Žin., 2011, Nr. 85-4135) 6 straipsnyje nurodytus principus;
3. šiame viešajame pirkime veikia nepriklausomai ir jeigu vienas ar keli ūkio subjektai, su kuriais mano vadovaujamas (atstovaujamas) ūkio subjektas yra susijęs Lietuvos Respublikos konkurencijos įstatymo 3 straipsnio 12 dalyje nustatytais būdais, dalyvauja tame pačiame viešajame pirkime ir pateikia savarankišką (-us) pasiūlymą (-us), jie laikytini mano vadovaujamo (atstovaujamo) ūkio subjekto konkurentais;

4. perkančiosios organizacijos prašymu per jos nustatytą terminą pateiks ūkio subjektų, su kuriais mano vadovaujamas (atstovaujamas) ūkio subjektas yra susijęs Lietuvos Respublikos konkurencijos įstatymo 3 straipsnio 12 dalyje nustatytais būdais, sąrašą.

Man žinoma, kad jeigu mano pateikta deklaracija yra melaginga, mano vadovaujamas (atstovaujamas) ūkio subjektas atsakys įstatymų nustatyta tvarka. 

	

	
	
	
	
	     
	

	(Deklaraciją teikiančio asmens pareigos)
	
	(Parašas)
	
	(Vardas, pavardė)

	


PASTABA. Teikdami Tiekėjo sąžiningumo deklaraciją įsitikinkite, kad teikiate aktualios redakcijos formą (aktualią formą galima rasti Viešųjų pirkimų tarnybos interneto svetainės www.vpt.lt skyriaus „Teisinė informacija“ dalyje „Dokumentų formos“). Tiekėjo sąžiningumo deklaracijos forma negali būti keičiama. Jeigu viešajame pirkime dalyvauja ūkio subjektų grupė, deklaraciją pildo kiekvienas ūkio subjektas atskirai.

Sveikos mitybos mokymų vedimo
PASLAUGŲ PIRKIMO KONKURSO SĄLYGŲ

TECHNINĖ SPECIFIKACIJA
Pirkimo objekto pavadinimas: sveikos mitybos mokymų paslauga.
Prekių kiekis/paslaugų apimtys: Penki sveikos mitybos užsiėmimų ciklai (vieno užsiėmimų ciklo trukmė 1 mėnuo laiko),  paslaugos turi būti suteiktos iki 2026-03-31.
1. Bendroji informacija
1.1.  Šio pirkimo tikslas – atrinkti mažiausią kainą pateikusį tiekėją ir su juo pasirašyti sveikos mitybos aktyvumo mokymų paslaugos sutartį.
2. Specialioji informacija:
2.1. Penki paskaitų ciklai, vieno užsiėmimų ciklo trukmė 1 mėnuo laiko. 

2.2. Paslauga teikiama nuo sutarties pasirašymo dienos iki 2026 m. kovo 31 d.
2.3. Paslaugos gavėjai – Kauno rajono gyventojai nuo 18 m. amžiaus. Grupės dydis – programą vykdant kontaktiniu būdu iki 30-50 asmenų, vykdant nuotoliniu būdu žmonių skaičius 100. 
2.4. Tikslinės grupės: 

2.4.1. 18-64 m. amžiaus asmenys;

2.4.2. 65 m. ir vyresnio amžiaus asmenys;

2.4.3. Asmenys, turintys antsvorio;

2.4.4. Nėščiosios, žindyvės, kūdikius ir mažus vaikus prižiūrintys asmenys;
2.4.5. Mokinių tėvai, globėjai (arba šeimos).
2.5. Užsiėmimai organizuojami nuotoliniu būdu arba Kauno rajono bendruomenėse. 
2.6. Užsiėmimų ciklą sudaro 14 ak. val. teoriniai ir praktiniai mokymai, kurių turinys ir apimtis:
	Užsiėmimo eilė/ trukmė
	Užsiėmimo turinys
	Vedantysis

	8 ak.val. 
	Sveikos mitybos paskaitos ir individualios užduotys pagal Sveikos mitybos mokymų programą (Sveikos mitybos ir sveikatinamojo fizinio aktyvumo skatinimo  tvarkos aprašo 1 priedas)
	Kiekvienoje paskaitoje dalyviai savo įgytas žinias turi išmokti panaudoti praktiškai: dalyvauti diskusijose, vertinti savo mitybos įpročių atitikimą pagal PSO rekomendacijas, išmokti vertint maisto produktų etiketes, rasti sveikesnius „rakto skylutės“ simboliu pažymėtus maisto produktus, vesti asmeninius mitybos ir fizinio aktyvumo dienoraščius.
	Dietologas

	2 ak.val.
	Sveikatai palankaus maisto gaminimo ypatumai, maistines savybes tausojantys patiekalų gamybos būdai ir techniniai sprendimai, estetiško maisto patiekimo principai.
	
	Ugdantysis virėjas ir/arba maisto technologas

	4 ak. val.
	Fizinio aktyvumo paskaitos ir individualios užduotys pagal Sveikos mitybos mokymų programą (Sveikos mitybos ir sveikatinamojo fizinio aktyvumo skatinimo  tvarkos aprašo 1 priedas)
	
	Kineziterapeutas


2.7. Užsiėmimų temos atitinka Lietuvos Respublikos sveikatos apsaugos ministro 2020 m. spalio 22 d. įsakymu Nr. V-2330 patvirtintame Sveikos mitybos ir sveikatinimojo fizinio aktyvumo skatinimo tvarkos apraše nurodytas temas. Teorinės temos: 
2.7.1. Sveika mityba − samprata ir pagrindiniai principai. Pagrindinės PSO, ES ir Lietuvos sveikatos politikos, susijusios su lėtinių neinfekcinių ligų valdymu, nuostatos.
2.7.2. Pagrindiniai lėtinių neinfekcinių ligų rizikos veiksniai ir jų įtaka sveikatai. Kūno masės indeksas ir jo reikšmė.
2.7.3. Maistinės medžiagos ir jų svarba žmogaus organizmui. Rekomenduojamos energijos ir maistinių medžiagų paros normos bei jų kiekiai Lietuvos gyventojų mityboje.
2.7.4. Jodo, seleno, vitaminų, Lietuvos geografinėje zonoje trūkstamų, mikro- ir makroelementų reikšmė sveikatai.
2.7.5. Veiksniai, lemiantys maisto produktų bei gėrimų palankumą ar nepalankumą sveikatai. Maisto pasirinkimo piramidės principai.
2.7.6. Daržovių, vaisių, žuvies, viso grūdo produktų, skaidulinių medžiagų, geriamojo vandens vartojimo reikšmė sveikatai.
2.7.7. Būtinybė mažinti maiste sočiųjų riebalų, transriebalų (riebalų rūgščių transizomerų), cukraus ir druskos kiekį. 
2.7.8. Maisto produktų ženklinimo ,,Rakto skylutės“ simboliu esmė ir tikslai.
2.7.9. Maisto produktų etiketėse pateikiamos informacijos supratimas.
2.7.10. Alergenai ir jų ženklinimas. Teiginiai apie maisto produktų maistingumą ir sveikatingumą. 
2.7.11. Dietos, vegetarinė, veganinė mityba, žaliavalgystė bei jų įtaka sveikatai. Valgymo sutrikimai.
2.7.12. Maisto teršalai, kancerogeninės medžiagos. Maisto priedai. Genetiškai modifikuoti maisto produktai. Maisto papildai. Ekologiški maisto produktai.
2.7.13. Atskirų visuomenės tikslinių grupių mitybos ypatumai: kūdikių, vaikų, jaunimo, nėščiųjų, žindyvių, 65 m. ir vyresnio amžiaus asmenų, tam tikrų profesijų darbuotojų, asmenų turinčiųjų antsvorio ir pan. (pagal šį papunktį teikiama informacija ir užsiėmimų trukmė turi atitikti dėstomos medžiagos apimtį bei tikslinių grupių dalyvių poreikius);
2.7.14. Sveikatai palankaus maisto gaminimo ypatumai, maistines savybes tausojantys patiekalų gamybos būdai ir techniniai sprendimai;
2.7.15. Gaunamos ir eikvojamos energijos balanso palaikymo svarba;
2.7.16. Fizinio aktyvumo reikšmė nutukimo bei lėtinių neinfekcinių ligų profilaktikai;
2.7.17. PSO ir Lietuvos fizinio aktyvumo rekomendacijos.
2.7.18. Fizinio aktyvumo galimybės darbe, laisvalaikiu bei vykstant iš vienos vietos į kitą.
2.7.19. Fizinio pajėgumo vertinimo būdai ir jų rezultatų reikšmė.
2.8. Praktiniai užsiėmimai: Dalyviai užrašo ir įvertina savo mitybos įpročius bei faktinę mitybą per praėjusią parą, apskaičiuoja daržovių ir vaisų suvartojimo atitiktį PSO rekomendacijoms, pažymi sveikatai palankius, nepalankius bei koreguotinus elgsenos veiksnius.

2.8.1. Atliekamos maisto produktų etiketėse teikiamos informacijos supratimo užduotys.

2.8.2. Pateikiamos užduotys namams, pvz.:  rašyti asmeninius mitybos ir fizinio aktyvumo dienoraščius, juose pažymėti sveikatai palankius bei koreguotinus elgsenos veiksmus; sudaryti prekyboje esančių pagrindinėms maisto produktų grupėms priklausančių produktų, turinčių mažiausiai cukrų, druskos ir sočiųjų riebalų, sąrašą;  rasti „Rakto skylutės“ simboliu pažymėtus produktus vietinėje rinkoje; rasti rinkoje „Rakto skylutės“ žymėjimo kriterijams artimus produktus, kurie galėtų pretenduoti į šį simbolį.

2.8.3. Paskaitų ciklo metu dalyviams organizuojamas 2 ak. val. trukmės sveikatai palankaus maisto gamybos mokymas.
2.8.4. Dalyviai mokomi įsivertinti savo fizinio aktyvumo atitiktį rekomendacijoms.

2.8.5. Skiriamos užduotys namams, pvz., daryti mankštas, kas dieną vaikščioti su žingsniamačiu ir rašyti fizinio aktyvumo dienoraštį.

2.8.6. Užsiėmimų metu taikomi interaktyvūs mokymų metodai, diskusijos grupėse, užduočių sprendimai, aptariami rezultatai, konsultuojama sveikos gyvensenos klausimais. Pagrindinis dėmesys skiriamas savarankiškam darbui, įgytų žinių praktiniam taikymui ir pasiektų sveikatos bei gyvensenos pokyčių vertinimui.
2.8.7. Viso ciklo metu dalyviai individualiai konsultuojami uždaroje Facebook grupėje, kurioje gauna praktinius patarimus ir namų užduotis bei jas aptaria su lektoriais. Grupėje dalyvauja programos lektoriai, joje po kiekvienos paskaitos įkeldami namų darbus ir papildomą medžiagą. Esant poreikiui, dalyvauja diskusijoje su programos dalyviais. 
2.9. Jei programa organizuojama nuotoliniu būdu, paslaugų teikėjas paskaitas įrašinėja ir padaro prieigą dalyviams peržiūrėti paskaitų įrašą (pavyzdžiui 2-3 dienas) arba, jei paskaitos neįrašinėjamos, paruošiamos paskaitų medžiagos santraukos (pdf, word arba skaidrių formatu).
2.10. Jei programa organizuojama gyvai, lektorius surenka užsiėmime dalyvaujančių dalyvių sąrašą. Jei programa organizuojama nuotoliniu būdu, organizatorius sukuria paskaitų prisijungimo nuorodas, prijungia dalyvius ir registruoja dalyvių lankomumą, siųsdamas ekrano nuotraukas veiklą koordinuojančiam VSB specialistui, kurioje matosi dalyvių vardas, pavardė ir bendras dalyvių skaičius.
2.11. Perkančioji organizacija neįsipareigoja išpirkti viso paslaugų kiekio, arba esant poreikiui, gali išpirkti didesnį kiekį paslaugų. 
2.12. Atsiskaitymas po kiekvieno paskaitų ciklo, paslaugos teikėjui pateikus sąskaitą – faktūrą.
� Tiekėjas privalo nurodyti, kokiai pirkimo sutarties daliai ketina pasitelkti subrangovus, subtiekėjus ar subteikėjus, tačiau neprivalo nurodyti konkrečių subrangovų, subtiekėjų ar subteikėjų, jeigu jie nėra žinomi. 







